Ο **Χαράλαμπος Ταϊγανίδης** (11 Μαρτίου 1981) είναι Έλληνας αθλητής της κολύμβησης, παραολυμπιονίκης και παγκόσμιος πρωταθλητής.

Βιογραφικό
----------

Ο Χαράλαμπος Ταϊγανίδης γεννήθηκε στις 11 Μαρτίου του 1981 στη Θεσσαλονίκη και κατάγεται από το χωριό Πολύμυλος του δήμου Ελλησπόντου.

Σύμφωνα με δηλώσεις του η φοβία του για το νερό τον ώθησε να ασχοληθεί με την κολύμβηση προκειμένου να την ξεπεράσει.

Το 2003 και αφού έχει διακριθεί ήδη σε πανελλήνιο επίπεδο, μαθαίνει ότι πάσχει από μία σοβαρή ασθένεια των ματιών, η οποία εκφυλίζει την όραση, την ελαττώνει σταδιακά και καθιστά ατροφικά τα νεύρα του αμφιβληστροειδούς.

Αθλητικές διακρίσεις
--------------------

Ο Ταϊγανίδης ξεκίνησε την καριέρα του από τον Εθνικό Κοζάνης, συνέχισε στον Άρη και κατέληξε στον Ολυμπιακό. Προπονητής του είναι ο Γιάννης Νεράντζης.

Το 2002 κατέκτησε την πρώτη θέση στα 50 μέτρα ύπτιο κάνοντας νέο πανελλήνιο ρεκόρ. Τα προβλήματα όρασης που τον ταλανίζουν το επόμενο έτος τον αναγκάζουν να μεταπηδήσει στην κατηγορία S13.

Την επόμενη χρονιά συμμετέχει στους Παραολυμπιακούς Αγώνες, που διεξάγονται στην Αθήνα και κατακτά την πρώτη θέση στα 100 μέτρα πεταλούδα, στα 100 μέτρα ύπτιο , και τη δεύτερη στα 50 μέτρα ύπτιο.

Το 2006 συμμετείχε στο Παγκόσμιο Πρωτάθλημα Κολύμβησης για αθλητές με αναπηρία στο Ντέρμπαν της Νότιας Αφρικής, όπου κατέκτησε έξι χρυσά μετάλλια. Τα αθλήματα στα οποία κατέκτησε την πρώτη θέση ήταν τα 200 μέτρα μικτή ατομική, τα 200 μέτρα ύπτιο, τα 100 μέτρα πεταλούδα, τα 100 μέτρα ύπτιο, τα 400 μέτρα ελεύθερο και τα 50 μέτρα ελεύθερο. Στα 4 πρώτα μάλιστα κατέρριψε και τα μέχρι τότε παγκόσμια ρεκόρ. Την ίδια χρονιά βραβεύτηκε ως καλύτερος αθλητής με αναπηρία από τον Πανελλήνιο Σύνδεσμο Αθλητικών Συντακτών

Στους Παραολυμπιακούς Αγώνες του 2008 στο Πεκίνο ήταν σημαιοφόρος της ελληνικής αποστολής Στους αγώνες αυτούς κατέκτησε έξι μετάλλια, χρυσό στην κατηγορία 100 μέτρων ελεύθερο, όπου κατέρριψε και το παγκόσμιο ρεκόρ, χρυσό στην κατηγορία 100 μέτρα ύπτιο, όπου και πάλι έκανε παγόσμιο ρεκόρ, ασημένια στην κατηγορία 100 μέτρα πεταλούδα, στην κατηγορία 200 μέτρα μικτή και στην κατηγορία 50 μέτρα ελεύθερο, καθώς και χάλκινο στα 400 μέτρα ελεύθερο.

Παραπομπές
----------

1. ↑  Τρία μετάλλια[*νεκρός σύνδεσμος*], του Ι.Π. «Πρωινός Λόγος», 10 Σεπτεμβρίου 2008, ανακτήθηκε 11 Σεπτεμβρίου 2008
2. ↑  «Μία ανασφάλεια που έφερε... χρυσάφι!» Αρχειοθετήθηκε 2008-09-13 στο Wayback Machine. sport.gr, 10 Σεπτεμβρίου 2008, ανακτήθηκε 11 Σεπτεμβρίου 2008
3. ↑  «Μαζεύει μετάλλια στο Πεκίνο ο Θεσσαλονικιός Χαράλαμπος Ταϊγανίδης» του Ηλία Τάταλα , «Μακεδονία», 9 Σεπτεμβρίου 2008, ανακτήθηκε 11 Σεπτεμβρίου 2008
4. ↑  «Χρυσός» ο Ταϊγανίδης, «χάλκινοι» ο Κωστάκης στην κολύμβηση και ο Καλαράς στον δίσκο[*νεκρός σύνδεσμος*], «in.gr», 19 Σεπτεμβρίου 2004, ανακτήθηκε 11 Σεπτεμβρίου 2008
5. ↑  «Χρυσός και στα 100μ ύπτιο S13 ο Ταϊγανίδης-Ξανά αργυρός ο Φύκας»[*νεκρός σύνδεσμος*], «in.gr», 26 Σεπτεμβρίου 2004, ανακτήθηκε 11 Σεπτεμβρίου 2008
6. ↑  «Βράβευση των καλύτερων αθλητών με αναπηρία»[*νεκρός σύνδεσμος*], «evoikosailing.gr», 19 Δεκεμβρίου 2006, ανακτήθηκε 11 Σεπτεμβρίου 2008
7. ↑  «Ανοίγει η αυλαία των 13ων Παραολυμπιακών Αγώνων, Σημαιοφόρος ο Ταϊγανίδης» Αρχειοθετήθηκε 2012-01-30 στο Wayback Machine. «in.gr», 4 Σεπτεμβρίου 2008, ανακτήθηκε 11 Σεπτεμβρίου 2008
8. ↑  «Χρυσός χθες ο Ταϊγανίδης»[*νεκρός σύνδεσμος*], «Καθημερινή, 11 Σεπτεμβρίου 2008, ανακτήθηκε 11 Σεπτεμβρίου 2008
9. ↑  Χρυσό ο Ταϊγανίδης με παγκόσμιο ρεκόρ Αρχειοθετήθηκε 2008-09-15 στο Wayback Machine. «Ναυτεμπορική»,14 Σεπτεμβρίου 2008, ανακτήθηκε 14 Σεπτεμβρίου 2008
10. ↑  «Ασημένιο ο Ταϊγανίδης» Αρχειοθετήθηκε 2008-09-13 στο Wayback Machine. «sport24.gr», 7 Σεπτεμβρίου 2008, ανακτήθηκε 11 Σεπτεμβρίου 2008
11. ↑  Ασημένιος ο Ταϊγανίδης[*νεκρός σύνδεσμος*], «Εξπρές»,12 Σεπτεμβρίου 2008, ανακτήθηκε 11 Σεπτεμβρίου 2008
12. ↑  «Ασήμωσε... το έκτο» Αρχειοθετήθηκε 2008-08-07 στο Wayback Machine. «sport.gr», 15 Σεπτεμβρίου 2008, ανακτήθηκε 16 Σεπτεμβρίου 2008
13. ↑  «Χάλκινος Ταϊγανίδης» Αρχειοθετήθηκε 2008-09-17 στο Wayback Machine. «Ελευθεροτυπία», 9 Σεπτεμβρίου 2008, ανακτήθηκε 11 Σεπτεμβρίου 2008

Εξωτερικοί σύνδεσμοι
--------------------

* Βιογραφικό του Χαράλαμπου Ταϊγανίδη στην ιστοσελίδα της Ελληνικής Παραολυμπιακής Επιτροπής